Suchinthana/ta-wikipedia huggingface dataset:
எபிசோரிகுலசு

எபிசோரிகுலசு (Episoriculus) என்பது சிவப்பு-பல் கொண்ட மூஞ்சுறு துணைக் குடும்பத்தில் உள்ள மூஞ்சூறு பேரினமாகும். இதில் பொதுவானது மூஞ்சூறு, பழுப்பு-பல் மூஞ்சூறு ஆகும். இது கடந்த காலத்தில் சோரிகுலசின் துணைப்பேரினமாக விவரிக்கப்பட்டது. நேபாளம் மற்றும் சீனா உட்பட ஆசியாவின் பல இடங்களில் இந்த பேரினம் காணப்படுகிறது.

சிற்றினங்கள் 
தற்போது, எபிசோரிகுலசு பேரினத்தின் நான்கு சிற்றினங்கள் அடையாளம் காணப்பட்டுள்ளன:

 ஹோட்ஸனின் பழுப்பு பல் மூஞ்சூறு-(எ. காடடேடசு)
 எ. கா. சாக்ரடசு
 எ. கா. அம்ப்ரினசு
 தைவானிய பழுப்பு-பல் மூஞ்சூறு(எ. புமிடசு)
 நீண்ட வால் பழுப்பு-பல் மூஞ்சூறு (எ. லியூகோப்சு)
 எ. லு. லுகோப்சு
 எ. லு. பெய்லேயி
 நீண்ட வால் மலை மூஞ்சூறு (எ. மக்ரூரசு)

மேற்கோள்கள்

மேலும் படிக்க 

 
 சீனாவின் பாலூட்டிகளுக்கு ஒரு வழிகாட்டி.
 பாலேர்க்டிக் மற்றும் இந்திய பாலூட்டிகளின் சரிபார்ப்பு பட்டியல் 1758 முதல் 1946 வரை. பிரித்தானிய அருங்காட்சியகம் (இயற்கை வரலாறு), 19 1951: பக். 810. (விலங்கியல் பதிவு தொகுதி 88)
 

பாலூட்டிப் பேரினங்கள்
மூஞ்சூறு
போதத் சந்திப்பு தொடருந்து நிலையம்

போதத் சந்திப்பு தொடருந்து நிலையம் (Botad Junction railway station) என்பது இந்தியாவின் குஜராத் மாநிலத்தின் பொடாட் மாவட்டத்தில் உள்ள போட்டாத் நகரத்திற்குச் சேவை செய்யும் ஒரு தொடருந்து நிலையமாகும். இது இந்திய ரயில்வேயின் மேற்கு இரயில்வே மண்டலத்தின் பாவ்நகர் ரயில்வே கோட்டத்தின் கீழ் உள்ளது.

போதத் தொடருந்து நிலையம் கடல் மட்டத்திலிருந்து 97 மீட்டர் உயரத்தில் அமைந்துள்ளது. இது 2016ஆம் ஆண்டு ஒற்றை டீசல் அகல தொடருந்து பாதையுடன் அமைக்கப்பட்டது. தற்போது இந்த நிலையத்தில், 34 தொடருந்து நின்று செல்கின்றன. இரண்டு தொடருந்து இங்கிருந்து சேவையினைத் தொடங்குகின்றன. பாவ்நகர் வானூர்தி நிலையத்திலிருந்து இந்நிலையம்  தொலைவில் அமைந்துள்ளது.

தொடருந்து 
பின்வரும் தொடருந்துகள் போதத் சந்திப்பில் இரு திசை பயணங்களிலும் நின்று செல்லும்:

 12945/46 சூரத்து-மஹுவா அதிவேக விரைவுவண்டி
 22993/94 பாந்த்ரா அதிவேக விரைவுவண்டி
 22989/90 பாந்த்ரா -மஹுவா விரைவுவண்டி
 22935/36 பாந்த்ரா -பாலிதானா விரைவுவண்டி
 12941/42 பரஸ்நாத் விரைவுவண்டி
 19259/60 கொச்சுவேலி-பாவ்நகர் விரைவுவண்டி
 17203/04 பாவ்நகர் -காக்கிநாடா துறைமுகம் விரைவுவண்டி
 12971/72 பாந்த்ரா -பாவ்நகர் விரைவுவண்டி
 22963/64 பாந்த்ரா -பாவ்நகர் வாராந்திர அதிவேக விரைவுவண்டி
 19107/08 பாவ்நகர் -உதம்பூர் ஜென்மபூமி விரைவுவண்டி
 19579/80 பாவ்நகர் -தில்லி சராய் ரோஹில்லா இணைப்பு விரைவுவண்டி

தொடருந்து தீ விபத்து
போதத் தொடருந்து நிலைய நடைமேடையில் நிறுத்தி வைக்கப்பட்டிருந்த புறநகர் தொடருந்தில் 18 ஏப்ரல் 2013 அன்று மாலை திடீரென தீப்பிடித்து எரிந்தது. அகமதாபாது புறப்படவிருந்த பயணிகள் தொடருந்து பயணிகள் பயணம் செய்வதற்கு முன்னரே தீப்பிடித்ததால், உயிரிழப்பு ஏதும் ஏற்படவில்லை. தீ விபத்துக்கான காரணம் குறித்து தொடருந்து நிலைய காவல்துறையினர் விசாரணை மேற்கொண்டுள்ளார்.

மேற்கோள்கள் 

குசராத்திலுள்ள தொடருந்து நிலையங்கள்
மூன்றாம் ஹர்ஷவர்மன்

மூன்றாம் ஹர்ஷவர்மன் ( Harshavarman III )  1066 முதல் கிபி 1080 வரை கெமரை ஆட்சி செய்த அரசனாவார். தனது மூத்த சகோதரர் இரண்டாம் உதயாதித்யவர்மனுக்குப் பிறகு பதவியேற்றார்.   இவரது தலைநகரம் இரண்டாவது யசோதராபுரம் என்று அழைக்கப்பட்டது. அதன் மையம் பாபூனில் இருந்தது. கம்போடியாவின் கலாச்சார அடிப்படையில் இவரது சகோதரரால் கட்டப்பட்டது. இவர் ராணி காம்புஜராஜலட்சுமியை மணந்தார்.

இவரது ஆட்சி உள்நாட்டுக் கிளர்ச்சிகளால் பாதிக்கப்பட்டது. இறுதியில் இவரால் போரிட முடியவில்லை. எனவே இவரே அவரது வம்சத்தின் கடைசி ஆட்சியாளரானார். இவரது வாரிசான ஆறாம் செயவர்மன், இன்றைய தாய்லாந்தில் உள்ள கோராட் பீடபூமியில் உள்ள பிமாய் பகுதியிலிருந்து ஆட்சி செய்தார். ஹர்ஷவர்மன் தனது இறப்பிற்குப் பின்னர் சதாசிவபாதர் என்ற பெயரைப் பெற்றார்.

1191இல் சம்பா இராச்சியத்தின் மீதான வெற்றிக்குப் பின்னர், பிரே கான் என்னுமிடத்தில் உள்ள கோயில் வளாகத்தில்  ஏழாம் செயவர்மனான தனது தந்தையை கௌரவிப்பதற்காக ஒரு கோயில் அமைப்பை கட்டினார். ஆனாலும் இது குறித்த வரலாற்று அறிஞர்களிடையே கருத்து வேறுபாடுகள் உள்ளன. தற்போது சேதமடைந்து காணப்படுகிறது.

1074 மற்றும் 1080 க்கு இடையில், இவரது நாடு சம்பா இராச்சியத்தின் மன்னர் நான்காம் ஹரிவர்மனின் இளைய சகோதரரான இளவரசர் பாங்கின் படையெடுப்பிற்கு ஆளாக வேண்டியிருந்தது. சம்பாபுரம் கோயில்கள் அழிக்கப்பட்டு, இளவரசர் நந்தவர்மதேவ்ன் உட்பட குடிமக்கள் அனைவரும் என் மகனுக்கு அடிமையாகக் கொண்டு செல்லப்பட்டனர்.

1076 ஆம் ஆண்டில், கம்போடியாவும் சம்பாவும் டோங்கின் பகுதியில் நடந்த தாக்குதலுக்குப் பிறகு சொங் வம்சத்தால் ஆளப்பட்டன. தய் வியட் இராச்சியத்துடனான சீன இராணுவத்தின் தோல்வி அதன் நட்பு நாடுகளின் உறவை முறிக்க வழிவகுத்தது.

அடிக்குறிப்புகள்

குறிப்புகள் 

கம்போடிய இந்துக்கள்
கம்போடிய அரசர்கள்
சென்லா
ஆசியாவின் முன்னாள் நாடுகள்
முன்னாள் பேரரசுகள்
வியட்நாம் வரலாறு
மைக்கேல் (2023 திரைப்படம்)

மைக்கேல் (Michael ) என்பது 2023 ஆம் ஆண்டு வெளியான இந்திய நியோ-நோயர் அதிரடி திரைப்படமாகும், இதை ரஞ்சித் ஜெயக்கொடி என்பவர் எழுதி இயக்கியுள்ளார். கரன் சி என்டர்டெயின்மென்ட்ஸ் மற்றும் ஸ்ரீ வெங்கடேஸ்வரா சினிமாஸ் தயாரித்துள்ளது.  இப்படத்தில் சந்தீப் கிஷன், விஜய் சேதுபதி, திவ்யன்ஷா கௌசிக், கௌதம் வாசுதேவ் மேனன், வருண் சந்தேஷ், வரலக்ஷ்மி சரத்குமார், அய்யப்பா பி.சர்மா ஆகியோர் நடித்துள்ளனர்.  தெலுங்கில் எடுக்கப்பட்ட இப்படம் தமிழில் ஓரளவு எடுக்கப்பட்டது. 

மைக்கேல் 3 பிப்ரவரி 2023 அன்று இந்தி, மலையாளம் மற்றும் கன்னட மொழிகளில் மொழியாக்கம் செய்யப்பட்ட வெளியீடுகளுடன் தெலுங்கு மற்றும் தமிழில் வெளியிடப்பட்டது.  .

மேற்கோள்கள்

வெளி இணைப்புகள் 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாடாங் செராய் மக்களவைத் தொகுதி

பாடாங் செராய் மக்களவைத் தொகுதி (மலாய்: Kawasan Persekutuan Padang Serai; ஆங்கிலம்: Padang Serai Federal Constituency; சீனம்: 巴东士乃联邦选区) என்பது மலேசியா, கெடா மாநிலத்தில், கூலிம் மாவட்டத்தில் (Kulim District) உள்ள ஒரு மக்களவைத் தொகுதி (P017) ஆகும்.

பாடாங் செராய் தொகுதி 1974-ஆம் ஆண்டில் உருவாக்கப்பட்டது. அதே 1974-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 43 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

நாடாளுமன்றத்தில் தமிழர்கள்

பாடாங் செராய் நாடாளுமன்றத் தொகுதியை 2008-ஆம் ஆண்டில் இருந்து, 13 ஆண்டுகளாகத் தமிழர்கள் தக்க வைத்துக் கொண்டனர். இந்தத் தொகுதியில் மலாய்க்காரர்களும், சீனர்களும் அதிகமான வாக்காளர்களாக இருந்தாலும் மூன்று முறை தமிழர்களைத் தேர்ந்து எடுத்து மலேசிய நாடாளுமன்றத்திற்கு அனுப்பி வைத்து உள்ளார்கள். (விவரங்கள் கீழே உள்ளன)

இருப்பினும் கடந்த 15-ஆவது மலேசியப் பொதுத் தேர்தல் பிரசாரத்தில் ஈடுபட்டிருந்த போது வேட்பாளர் கருப்பையா முத்துசாமி மாரடைப்பு ஏற்பட்டு காலமானார். அவருக்குப் பதிலாக முகமது சோபி ரசாக் (Mohamad Sofee Razak) என்பவர் வேட்பாளராக நிறுத்தப் பட்டார்.

பாடாங் செராய் நகரம்

பாடாங் செராய் நகரம் (Padang Serai) மலேசியா, கெடா மாநிலத்தில், கூலிம் மாவட்டத்தில் உள்ள ஒரு நகரம். பாடாங் செராய் நகரம் கோலா கெட்டில்; லூனாஸ் நகரங்களுக்கு இடையில் அமைந்து உள்ளது.

இந்த நகரைச் சுற்றிலும் பல செம்பனைத் தோட்டங்கள் உள்ளன. அந்த வகையில் அதிகமான தமிழர்களும் பாடாங் செராய் சுற்றுப் பகுதிகளில் வாழ்கிறார்கள். 2018-ஆம் ஆண்டு வாக்காளர்கள் பதிவின்படி மலாய்க்காரர்கள் 59.05 விழுக்காடு; இந்தியர்கள் 20.74 விழுக்காடு; சீனர்கள் 19.8 விழுக்காடு. சீனர்களைக் காட்டிலும் தமிழர்கள் சற்று அதிகமாக இருந்தனர்.

பாடாங் செராய் தமிழர்கள்

1890-ஆம் ஆண்டுகளில் ஆயிரக்கணக்கான தமிழர்கள் பாடாங் செராய்; கூலிம்; லூனாஸ் பகுதிகளில் இருந்த காபி, ரப்பர் தோட்டங்களில் வேலை செய்வதற்காகத் தமிழகத்தில் இருந்து அழைத்து வரப் பட்டார்கள். அவ்வாறு அழைத்து வரப்பட்டவர்களை ஒப்பந்தத் தொழிலாளர்கள் என்று அழைத்தார்கள்.

அந்தக் காலக்கட்டத்தில் பாடாங் செராய் நகரத்தைச் சுற்றிலும் நிறைய ரப்பர் தோட்டங்கள் இருந்தன. 1990-ஆம் ஆண்டுகளில் பாடாங் செராய்; கூலிம் வட்டாரங்களில் தொழில்துறை மேம்பாடுகள் காணப்பட்டன.

அவற்றின் காரணமாக பல ரப்பர் தோட்டங்கள் மூடப்பட்டன. அந்தத் தோட்டங்களில் வேலை செய்த தமிழர்களில் பெரும்பாலோர் பாடாங் செராய் புறநகர்ப் பகுதிகளில் குடியேறினார்கள். மலேசியாவில் அதிகமாகத் தமிழர்கள் வாழும் இடங்களில் பாடாங் செராய் நகரமும் ஒன்றாகும்.

பாடாங் செராய் நாடாளுமன்றத் தொகுதி

பாடாங் செராய் தேர்தல் முடிவுகள்

பாடாங் செராய் வேட்பாளர் விவரங்கள்

பாடாங் செராய் நாடாளுமன்றத் தொகுதியின் தமிழர்கள்

மலேசிய நாடாளுமன்றத்தின் மலேசிய மக்களவையில் 2008-ஆம் ஆண்டில் இருந்து 2021-ஆம் ஆண்டு வரையில் பாடாங் செராய் தொகுதியைப் பிரதிநிதித்த தமிழர்கள்:

மேற்கோள்கள்

மேலும் காண்க 
 பாடாங் செராய்
 கூலிம் மாவட்டம்
 கருப்பையா முத்துசாமி
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

கெடா நாடாளுமன்றத் தொகுதிகள்
கோபாலகிருஷ்ணன் நாகப்பன்

கோபாலகிருஷ்ணன் நாகப்பன் அல்லது நா. கோபாலகிருஷ்ணன் (ஆங்கிலம்: Gobalakrishnan Nagapan அல்லது N. Gobalakrishnan; மலாய்: Gobalakrishnan Nagapan; சீனம்: 哥巴拉克里斯南·纳加班) (பிறப்பு: 23 மார்ச் 1960) என்பவர் ஒரு மலேசிய அரசியல்வாதி; 2008 முதல் 2013 வரை மலேசியா கெடா மாநிலத்தின் பாடாங் செராய் மக்களவை தொகுதியின் நாடாளுமன்ற உறுப்பினராக இருந்தார்.

2008-ஆம் ஆண்டு, பாக்காத்தான் ராக்யாட் (Pakatan Rakyat) எதிர்க் கூட்டணியின் மக்கள் நீதிக் கட்சியில் (People's Justice Party) (பிகேஆர்) உறுப்பினராக நாடாளுமன்றத்திற்கு தேர்ந்தெடுக்கப்பட்டார். ஆனால் 2011-ஆம் ஆண்டில் மக்கள் நீதிக் கட்சியில் இருந்து வெளியேறி தன்னை ஒரு சுயேச்சையாக அறிவித்துக் கொண்டார். இருப்பினும் 2017 மே 8-ஆம் தேதி மலேசிய இந்திய காங்கிரசு (மஇகா) கட்சியில் சேர்ந்தார்.

தனிப்பட்ட வாழ்க்கை

கோபாலகிருஷ்ணன் நாகப்பன், 1960-ஆம் ஆண்டில் பேராக், சித்தியவான் நகரில் பிறந்தவர். முன்னாள் மலேசிய தடகள வீராங்கனையான (Former Malaysian National Athlete) வசந்தி ராமலிங்கம் (Vasanthi Ramalingam) என்பவரை மணந்த இவருக்கு மூன்று பிள்ளைகள் உள்ளனர்.

சர்ச்சை

செப்டம்பர் 2009-இல், மலேசியக் காவல்துறை அதிகாரி ஒருவரைப் பணி செய்வதில் இருந்து தடுத்து நிறுத்தியதற்தாகக் கோபாலகிருஷ்ணன் கைது செய்யப்பட்டார். அவர் குற்றவாளி என நிரூபிக்கப்பட்டு RM 3,000 அபராதம் விதிக்கப்பட்டது.

டிசம்பர் 2010-இல், பிகேஆர் கட்சியின் தலைவரான அன்வர் இப்ராகீமிற்கு எதிராகப் பேசினார். அன்வர் இப்ராகீம் தன் மகள் நூருல் இசா அன்வாருக்கு (Nurul Izzah Anwar) தனிச்சலுகை காட்டுவதாகக் கோபாலகிருஷ்ணன் கருத்துரைத்தார். 2011 சனவரி மாதம் அவர் மக்கள் நீதிக் கட்சியில் இருந்து விலகி ஒரு சுயேச்சையாகச் செயல்பட்டார். அத்துடன் அரசு சாரா ஓர் அமைப்பை உருவாக்கும் திட்டத்தையும் அறிவித்தார்.

மலேசியப் பொதுத் தேர்தல் 2018

2013-ஆம் ஆண்டு மலேசியப் பொதுத் தேர்தலில் சுயேட்சையாக அவர் பாடாங் செராய் தொகுதியில் மீண்டும் போட்டியிட்டார். ஏற்கனவே அவர் பாரிசான் நேசனல் கூட்டணியில் சேர்வதற்கு விண்ணப்பம் செய்து இருந்தார்.

இருப்பினும் அவருடையை கோரிக்கையை பாரிசான் நேசனல் கூட்டணி நிராகரித்து விட்டது. எந்த ஒரு கட்சியின் சார்புநிலை இல்லாமல் 2013-ஆம் ஆண்டு மலேசியப் பொதுத் தேர்தலில் சுயேட்சையாகப் போட்டியிட்டார். அவர் ஒரு விழுக்காட்டிற்கும் குறைவான வாக்குகளைப் பெற்று வைப்புத் தொகையையும் இழந்தார்.

நீதிமன்ற வழக்கு

ஏப்ரல் 2019-இல், வழக்கறிஞரும்; மலேசிய வழக்கறிஞர் மன்றத்தின் (Malaysian Bar) முன்னாள் தலைவருமான மஞ்சீத் சிங் தில்லான் (Manjeet Singh Dhillon) என்பவரை அவதூறு செய்ததற்காக RM 150,000 இழப்பீடாகவும், RM 5,000 செலவாகவும் வழங்க வேண்டும் என்று புத்ராஜெயா மேல்முறையீட்டு நீதிமன்றம் தீர்ப்பளித்தது.

தேர்தல் முடிவுகள்

மேற்கோள்கள்

மேலும் காண்க 
 பாடாங் செராய் (மக்களவை தொகுதி)
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

வெளி இணைப்புகள்

1960 பிறப்புகள்
மலேசிய இந்தியர்கள்
மலேசியத் தமிழ் அரசியல்வாதிகள்
மலேசிய இந்திய நாடாளுமன்ற உறுப்பினர்கள்
பூம்புல்

பூம்புல் (Ageratum conyzoides )  என்பது வெப்பமண்டல அமெரிக்காவை, குறிப்பாக பிரேசிலைப் பூர்வீகமாகக் கொண்ட ஒரு தாவரமாகும். இது பல பகுதிகளில் ஒரு ஆக்கிரமிப்பு உயிரனமாக உள்ளது. இது 0.5-1 மீ உயரம்வரை வளரும் செடி ஆகும் இதன் இலைகள் 2-6 செ.மீ நீளத்தில் முட்டை வடிவமானதாக இருக்கும். இதன் பூக்கள் வெள்ளை முதல் மெல் ஊதா வரை இருக்கும். 

அசுத்தமான பகுதிகளில் இதன் வளர்ச்சி காரணமாக வியட்நாமிய மொழியில், இந்த தாவரம் cứt lợn ("பன்றி மலம்" என்று பொருள்) என்று அழைக்கப்படுகிறது.

பயன்கள் 
இது ஒரு மருத்துவ தாவரமாக பல பாரம்பரிய கலாச்சாரங்களால், இரத்தக்கழிசல், வயிற்றுப்போக்கு ஆகியவற்றுக்கு எதிராக பரவலாகப் பயன்படுத்தப்படுகிறது.   இது ஒரு பூச்சிக்கொல்லி மற்றும் நூற்புழுக்கொல்லியும் கூட.

நச்சுத்தன்மை 
பூம்புல்லை உட்கொள்வது கல்லீரல் புண்கள் மற்றும் கட்டிகளை ஏற்படுத்தும்.   எத்தியோப்பியாவில் பூம்புல்லின் பொருட்கள் கலந்த தானியங்களை பயன்படுத்தியதால் ஒரு வெகுசன நச்சு சம்பவம் நடந்தது.  இந்த தாவரத்தில் பைரோலிசிடின் ஆல்கலாய்டுகள் லைகோப்சமைன், எச்சினாடைன் உள்ளன.

களை ஆபத்து 
பூம்புல் அதன் இயற்கை வாழிடத்திற்கு வெளியே வளரும் போது பரவலான சூழல் சிக்கலை ஏற்படுத்தும் களையாக மாறும் வாய்ப்பு உள்ளது. இது ஆப்பிரிக்கா, ஆத்திரேலியா, தென்கிழக்கு ஆசியா, ஹவாய், அமெரிக்காவில் ஒரு ஆக்கிரமிப்பு களையாக உள்ளது.   இது ஆசியாவில் நெல் சாகுபடியின் மிதமான களையாகக் கருதப்படுகிறது.

காட்சியகம்

குறிப்புகள்

வெளி இணைப்புகள் 

Plants For Future: Ageratum conyzoides
Tropical Plant Database: Ageratum conyzoides
Global Invasive Species Database: Ageratum conyzoides 
Ageratum conyzoides L. Medicinal Plant Images Database (School of Chinese Medicine, Hong Kong Baptist University)  

பூக்கும் தாவரங்கள்
சூரியகாந்திக் குடும்பம்
பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

இந்திய அரசின் பணியாளர்கள், பொதுமக்கள் குறைகள் மற்றும் ஓய்வூதிய அமைச்சகம்  (Ministry of Personnel, Public Grievances and Pensions) இந்திய அரசிற்கான பணியாளர்களை தேர்வு செய்தல், பயிற்சி வழங்குதல், ஓய்வூதியம் வழங்குதல், நிர்வாகச் சீர்திருத்தங்கள் மேற்கொள்தல் மற்றும் பொதுமக்கள் குறைகளை தீர்வு செய்தல் இதன் முக்கியப் பணியாகும்.  இந்த அமைச்சகம் இந்தியப் பிரதமர் நரேந்திர மோதியின் நேரடிக் கட்டுப்பாட்டில் உள்ளது. அவருக்கு உதவிட துணை அமைச்சராக ஜிதேந்திர சிங் உள்ளார். மேலும் இந்த அமைச்சகத்தின் பணிகளை மேற்பார்வையிட இரண்டு இந்திய ஆட்சிப் பணி அதிகாரிகள் உள்ளனர்.

அமைச்சகத்தின் கீழ் உள்ள துறைகள்
இந்த அமைச்சகத்தின் கீழ் மூன்று துறைகள் உள்ளது. அவைகள்;
 பணியாளர் மற்றும் பயிற்சித் துறை, (இந்திய அரசுப் பணியாளர்களை தேர்வு செய்யும் யுபிஎஸ்சி மற்றும் எஸ்எஸ்சி 
 நிர்வாகச் சீர்திருத்தங்கள் மற்றும் பொதுமக்கள் குறைகள் தீர்வுத் துறை
 ஓய்வுதியங்கள் மற்றும் ஓய்வூதியர் நலத்துறை

பணியாளர்கள் மற்றும் பயிற்சித் துறை
பணியாளர்கள் மற்றும் பயிற்சித் துறை இந்திய அரசின் பணியாளர்கள் தேர்வு செய்தல் மற்றும் பயிற்சி வழங்குதல் ஆகும். மேலும் இத்துறை இந்திய ஆட்சிப் பணியாளர்களையும், இந்திய அரசின் மத்தியச் செயலக அதிகாரிகளையும் மேற்பார்வையிடுகிறது.

அமைப்புகள்
பணியாளர்கள் மற்றும் பயிற்சித் துறையின் கீழ் உள்ள அமைப்புகள்: 
 யுபிஎஸ்சி
 எஸ்எஸ்சி 
 பொதுத்துறை நிறுவனங்களின் தேர்வு வாரியம் 
 லால் பகதூர் சாஸ்திரி தேசிய நிர்வாக நிறுவனம்
 மத்திய தலைமைச் செயலக அதிகாரிகளுக்கான பயிற்சி மற்றும் மேலாண்மை நிறுவனம்
 நடுவண் விழிப்புணர்வு ஆணையம்
 நடுவண் புலனாய்வுச் செயலகம்
 இந்திய பொது நிர்வாகவியல் நிறுவனம்
 மத்திய தகவல் ஆணையம்

ஓய்வூதியம் மற்றும் ஓய்வூதியர் நலத்துறை
ஓய்வு பெற்ற மத்திய அரசு ஊழியர்களுக்கு வழங்க வேண்டிய ஓய்வூதியம், பணிக்கொடை போன்ற ஓய்வு கால நிதிப் பலன்கள் வழங்கவும் மற்றும் ஓய்வூதியர்களின் குறைகளை களையவும் இத்துறை செயல்படுகிறது. மேலும் ஓய்வூதியம், பணிக்கொடை போன்ற  விதிகளை வகுக்கிறது.

நிர்வாகச் சீர்திருத்தம் & பொதுமக்கள் குறை தீர்வுத் துறை
 அரசின் நிர்வாக கட்டமைப்புகள் மற்றும் செயல்முறைகளை மேம்படுத்தல்
 பொதுமக்கள் குறைகளை கேட்டறிந்து குறைகளை களைய, மையப்படுத்தப்பட்ட பொதுமக்கள் குறை தீர்க்கும் மற்றும் கண்காணிப்பு அமைப்பை நிர்வகித்தல் 
 சிறந்த நடைமுறைகளை ஆவணப்படுத்துதல், பாதுகாத்தல் மற்றும் பரப்புதல் 
 குறியீட்டு மற்றும் நடைமுறைகளை எளிமைப்படுத்தல் 
 பல்வேறு அரசு அமைப்புகள் ஒருங்கிணைத்தல் 
அரசு நிர்வாகத்தை மறுசீரமைத்தல், செயல்முறையை மேம்பாடுத்தல், அமைப்பு மற்றும் முறைகள் மற்றும் குறைகளைக் கையாளுதல் ஆகிய துறைகளில் நிர்வாகச் சீர்திருத்தங்கள் மூலம் அரசாங்கத்தின் செயல்பாட்டை மேம்படுத்த, மத்திய அமைச்சகங்கள்/துறைகள், மாநிலங்கள்/ஒன்றியப் பகுதிகளின் நிர்வாகங்கள், பொதுத்துறை நிறுவனங்கள் மற்றும் தனிநபர்களுடன் கலந்தாலோசிப்பது போன்ற பணிகாளில் இத்துறை ஒரு ஒருங்கிணைப்பாளராக செயல்படுகிறது. நவீனமயமாக்கல், குடிமக்கள் சாசனங்கள், விருதுத் திட்டங்கள், மின் ஆளுமை மற்றும் சிறந்த நடைமுறைகளை ஊக்குவிக்கிறது.

இவற்றையும் பார்க்க 
 இந்திய அரசு அமைச்சகங்களின் பட்டியல்

மேற்கோள்கள்

வெளி இணைப்புகள் 
 Official Website of Ministry of Personnel, Public Grievances and Pensions
 Organisations Under MOP 
 Federal Budget of 2012 allocates nearly Rs 212 crore for training civil servants

இந்திய அமைச்சகம்
பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
பிரதம மந்திரி முத்ரா திட்டம்

பிரதம மந்திரி முத்ரா திட்டம் (PMMY) என்பது இந்திய அரசாங்கத்தின் முதன்மைத் திட்டமாகும், இது "நிதியற்றவர்களுக்கு நிதியளிப்பது" என்ற நோக்கத்துடன் சிறு, குறு போன்ற நிறுவனங்களை முறையான நிதி அமைப்புக்கு கொண்டு வந்து அவர்களுக்கு மலிவு கடன்களை வழங்குவதாகும். விவசாயம் அல்லாத வருமானம் ஈட்டும் நடவடிக்கைகளுக்கு பொதுத்துறை வங்கிகள், பிராந்திய கிராமப்புற வங்கிகள், கூட்டுறவு வங்கிகள், தனியார் துறை வங்கிகள், வெளிநாட்டு வங்கிகள், மைக்ரோ நிதி நிறுவனங்கள் (MFI) மற்றும் வங்கி அல்லாத நிதி நிறுவனங்கள் (NBFC) போன்ற அனைத்து நிதிநிறுவனங்களிடமிருந்தும் பத்து இலட்சம் ரூபாய் வரை கடன் பெற இது ஒரு சிறிய கடனாளியை அனுமதிக்கிறது.  இத்திட்டம் 2015 ஆம் ஆண்டு ஏப்ரல் 8 ஆம் தேதி மாண்புமிகு பிரதமரால் தொடங்கப்பட்டது.

இந்தத் திட்டத்தின் கீழ், விவசாயம் அல்லாத நடவடிக்கைகளுக்கு ₹10 இலட்சம் (US$13,000) வரையிலான கடன்கள் மூன்று வகைகளின் கீழ் வழங்கப்படுகின்றன: 
 ஷிஷு (₹50,000 வரையிலான கடன்கள் (அமெரிக்க $630)); 
 கிஷோர் (₹50,000 (US$630) முதல் ₹500,000 (US$6,300) வரை கடன்) மற்றும் 
 தருண் (₹500,000 (US$6,300) முதல் ₹1 மில்லியன் (US$13,000) வரை).

புள்ளி விவரம்https://pib.gov.in/PressReleasePage.aspx?PRID=1987773

மேலும் பார்க்க
https://www.mudra.org.in/AboutUs/Genesis

 ஜன் தன் திட்டம்
 பிரதான் மந்திரி ஜீவன் ஜோதி பீமா யோஜனா
 பிரதான் மந்திரி சுரக்சா பீமா யோஜனா
 அடல் ஓய்வூதியத் திட்டம்
 வைப்பு காப்பீடு மற்றும் கடன் உத்தரவாதக் கழகம்

சான்றுகள்

இந்திய அரசுத் திட்டங்கள்
மோதி ஆட்சியின் திட்டங்கள்
இந்தியாவில் சமூகப் பாதுகாப்பு
மும்பை நாய் கலவரங்கள்

1832ஆம் ஆண்டு மும்பை கலவரம் என்றும் அழைக்கப்படும் மும்பை நாய் கலவரம், பிரித்தானிய இந்தியாவின் மும்பை நகரத்தில் தெருநாய்களை மும்பை காவல்துறையினர் மொத்தமாக கொல்வதை எதிர்த்து பார்சி மக்கள் நடத்திய கலவரம் ஆகும். பார்சி மக்கள் பின்பற்றும் ஜோராஸ்ட்ரிய சமயத்தில் நாய்கள் புனிதமாகக் கருதப்படுகிறது. பார்சி மக்கள் அதிகம் வாழ்ந்த மும்பை நகரத்தில் தெரு நாய்களை கொல்ல மும்பை மாகாண அரசின் காவல்துறை நடவடிக்கை எடுத்ததால் கலவரங்கள் ஏற்பட்டது. 1826ல் மும்பை நகரத்தின் 20,000 மக்கள் தொகையில் ஏறத்தாழ 10,000 பார்சிகள் வாழ்ந்தனர்.

கலவரங்கள்
1832ஆம் ஆண்டில் பிரித்தானிய கிழக்கிந்திய கம்பெனியின் கீழிருந்த மும்பை நகர  நிர்வாகத்தின் காவல்துறை, பிரித்தானிய அதிகாரிகளுக்கு அச்சுறுத்தலாக கருதப்பட்ட தெரு நாய்களின் எண்ணிக்கையைக் கட்டுப்படுத்த நடவடிக்கை எடுத்தனர். உரிமையாளர்கள் இல்லாத தெருநாய்களைக் கொல்ல அனுமதிக்கும் நடைமுறை கொண்டு வரப்பட்டது.  கொல்லப்படும் ஒவ்வொரு நாய்க்கும் பரிசு வழங்கப்படும் என்று காவல்துறை முடிவு செய்தது. இதனால் நேர்மையற்ற அல்லது அதிக ஆர்வமுள்ள நாய் பிடிப்பவர்கள் தெரு நாய்களைக் கொன்றனர். மேலும் நாய் பிடிப்பவர்கள் வீடுகளுக்குள் புகுந்து தனியார் நாய்களையும் கொன்று விடுவதாகவும் மிரட்டினர்.

இச்செயல் நாயை புனிதமாக கருதும் பார்சி மக்களின் மனம் புண்பட்டது. பாம்பேயின் கோட்டைக்கு அருகில் நாய் பிடிப்பவர்களின் குழுவை பார்சி மக்களின் கூட்டம் தாக்கியது. பின்னர் நாய்க் கொலையை நிறுத்தக் கோரி நகரின் நீதிமன்றத்திற்கு அணிவகுத்துச் சென்றனர். மேலும் பார்சி சமூகத்தினர் தங்கள் வணிக வளாகங்களை மூடி தெருநாய் கொலைகளுக்கு எதிர்ப்பு தெரிவித்தனர். இதனால் நகரத்தில் பொருளாதார குழப்பம் ஏற்பட்டது. பார்சிகள், இந்துக்கள் மற்றும் முஸ்லீம்கள் வேலைநிறுத்தத்தில் ஈடுபட்டனர். இதனால் நகரின் அன்றாட செயல்பாடுகளை முடங்கியது. ஆங்கிலேயர்கள் மும்பை நகரத்தின் படைவீரர்களை அணிதிரட்டுகிறார்கள் என்ற செய்தி பரவியபோது, பிரித்தானிய துருப்புக்களுக்கு உணவு மற்றும் நீர் விநியோகம் செய்வதை தடுக்கும் ஒரு வெற்றிகரமான முயற்சியில் மக்கள் ஈடுபட்டனர். பின்னர் பிரித்தானிய கிழக்கிந்திய படையினர் மும்பை கோட்டை கூடி,  கலகச் சட்டம் உரக்க வாசிக்கப்பட்டது. படைவீரர்கள் மக்கள் கூட்டத்தைக் கலைத்தனர். போராட்டக்குழுத் தலைவர்கள் கைது செய்யப்பட்டனர். பின்னர் பிரித்தானிய கிழக்கிந்திய அதிகாரிகள் பார்சி சமூகத்தின் தலைவர்களுடன் பேச்சுவார்த்தை நடத்ததினர். தெருநாய்களை கண்டால் கொல்வதை விட, காவல்துறையினர் நாய்களை மும்பை நகருக்கு வெளியே இடமாற்றம் செய்யவது என்று முடிவு செய்யப்பட்டது. மேலும் சிறையில் அடைக்கப்பட்ட தெருநாய் கொல்வதை எதிர்த்தவர்களை விடுவிக்கப்பட்டனர்.

பின்விளைவு
கலவரத்திற்குப் பின் தெருநாய்கள் மும்பை புறநகர் பகுதிகளில் இடம்பெயந்தன.[3] இந்த நிகழ்வு மும்பை நகரத்தில் பார்சி மக்களின் செல்வாக்கையும் அதிகரித்தது.

மேற்கோள்கள்

மும்பை
பிரித்தானியக் கிழக்கிந்தியக் கம்பனி
பார்சி மக்கள்
சஜ்தா அகமது

சஜ்தா அகமது (ஆங்கிலம்: Sajda Ahmed;பிறப்பு 22 சூன் 1962 பெங்காலி : সাজদা আহমেদ) என்பவர் இந்திய அரசியல்வாதியும் சமூக சேவகரும் ஆவார்.
மேற்கு வங்காளத்தின்,அகில இந்திய திரிணாமுல் காங்கிரசு கட்சியினைச் சேர்ந்த, மக்களவை உறுப்பினரான சுல்தான் அகமது இறந்ததையடுத்து, இவர் உலுபேரியா மக்களவைத் தொகுதிக்கு 2018-ல் நடைபெற்ற இடைத்தேர்தலில் 4.74 லட்சம் வாக்குகள் வித்தியாசத்தில் மக்களவை உறுப்பினராகத் தேர்ந்தெடுக்கப்பட்டு பதினாறாவது மக்களவை உறுப்பினரானார்.

பிறப்பு
சஜ்தா, 22 சூன் 1962 அன்று, இஸ்ரேல் சுல்தான் - சகினா கானம் தம்பதியருக்கு மகளாக கொல்கத்தாவில் பிறந்தார்..

கல்வி
சஜ்தா, 1983 ஆம் ஆண்டு கொல்கத்தா பல்கலைக்கழகத்தில் பி.ஏ பட்டம் பெற்றுள்ளார்..

குடும்பம்
உலுபேரியா மக்களவைத் தொகுதியின் முன்னாள் உறுப்பினரான சுல்தான் அகமது இவரது கணவர் ஆவார், இவருக்கு தாஹா அஹமது, தாரிக் அஹமது என இரண்டு மகன்கள் உள்ளனர்.

அரசியல்
சஜ்தா 2018 ல் நடைபெற்ற மேற்கு வங்க இடைத்தேர்தலில், உலுபேரியா மக்களவைத் தொகுதியில், அகில இந்திய திரிணாமுல் காங்கிரசு கட்சி சார்பாக போட்டியிட்டு, 4.74 லட்சம் வாக்குகள் வித்தியாசத்தில் பதினாறாவது மக்களவை உறுப்பினரானார். 

2019ல் நடைபெற்ற இந்திய நாடாளுமன்ற பொதுத்தேர்தலில், உலுபேரியா மக்களவைத் தொகுதியில், அகில இந்திய திரிணாமுல் காங்கிரசு கட்சி சார்பாக 2வது முறையாக போட்டியிட்டு, 17வது மக்களவையின் உறுப்பினராகத் தேர்ந்தெடுக்கப்பட்டார்..

2024ல் நடைபெற்ற இந்திய நாடாளுமன்ற பொதுத்தேர்தலில், உலுபேரியா மக்களவைத் தொகுதியில், அகில இந்திய திரிணாமுல் காங்கிரசு கட்சி சார்பாக 3வது முறையாக போட்டியிட்டு, 18வது மக்களவையின் உறுப்பினராகத் தேர்ந்தெடுக்கப்பட்டார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
வாழும் நபர்கள்
1962 பிறப்புகள்
மேற்கு வங்காள அரசியல்வாதிகள்
இராணுவப் புலனாய்வு இயக்குநரகம்

இராணுவப் புலனாய்வு இயக்குநரகம் (Directorate of Military Intelligence (M.I.) இந்தியத் தரைப்படையின் கீழ் செயல் படும் புலனாய்வு அமைப்பாகும். இராணுவ உளவுத்துறையின் முதன்மை நோக்கம், இராணுவத்தின் தந்திரோபாய, செயல்பாட்டு மற்றும் மூலோபாய அளவிலான தேவைகளுக்கு சரியான நேரத்தில், பொருத்தமான, துல்லியமான மற்றும் ஒத்திசைக்கப்பட்ட உளவுத் தகவல்களை இந்தியத் தரைப்படைக்கு வழங்குவதாகும். மேலும் இந்திய ராணுவத்திற்குள் இருக்கும் எதிரிகளின் உளவுத்துறை அச்சுறுத்தல்களைக் கண்டறிதல் மற்றும் எதிர்-உளவுத்துறை நடவடிக்கைகளையும் இது நடத்துகிறது. இந்த அமைப்பு 1941ஆம் ஆண்டில் நிறுவப்பட்டது. இது இரண்டாம் உலகப் போர், இந்திய-பாகிஸ்தான் போர், 1947 - 1948, இந்தியா-பாகிஸ்தான் போர், 1965, இந்திய சீனப் போர், 1971 இந்தியா-பாக்கிஸ்தான் போர் மற்றும் கார்கில் போர்களில் பணியாற்றியுள்ளது.

அமைப்பு
இராணுவப் புலனாய்வு இயக்குநரகத்தில் சுமார் 3,700 பேர் உள்ளனர். அவர்களுக்கு புனே நகரத்தில் உள்ள இராணுவ புலனாய்வு பயிற்சிப் பள்ளி மூலம் உளவுப் பயிற்சி தரப்படுகிறது. இதன் புலனாய்வு அமைப்பின் புவியியல் செயல் பரப்பு, நாட்டின் எல்லைகளிலிருந்து 50 கிலோ மீட்டர் தொலைவாகும்.

மேற்கோள்கள்

இந்தியப் புலனாய்வு அமைப்புகள்
இந்தியத் தரைப்படை
இந்திய படைத்துறை
இந்திய பாதுகாப்பு அமைச்சகம்
புக்கிட் ஜாலில் தேசிய அரங்கம்

புக்கிட் ஜாலில் தேசிய அரங்கம் (ஆங்கிலம்: Bukit Jalil National Stadium; மலாய்: Stadium Nasional Bukit Jalil) என்பது மலேசியாவின் தலைநகரான கோலாலம்பூர் மாநகர மையத்தின் தெற்கே அமைந்துள்ள தேசிய விளையாட்டு வளாகம் ஆகும். 

பன்னாட்டு நிகழ்ச்சிகளுக்கான இந்த அரங்கம்; மலேசிய தேசிய கால்பந்து அணிக்குச் சொந்த மைதானம் ஆகும். திருமணங்கள், விளையாட்டு நிகழ்வுகள் நடைபெறும் பல்நோக்கு அரங்கமான இந்த அரங்கம் 87,411 இருக்கைகள் கொண்டது. 

இந்த அரங்கம் தென்கிழக்கு ஆசியாவில் மிகப்பெரியது; ஆசியாவில் மூன்றாவது பெரியது; மற்றும் உலகின் எட்டாவது பெரியது ஆகும்.

மேற்கோள்கள்

வெளி இணைப்புகள்

மலேசியாவில் விளையாட்டு
தில்லியில் விளையாட்டு
மலேசியன் சூப்பர் லீகா
கோலாலம்பூரில் உள்ள கட்டிடங்கள் மற்றும் கட்டமைப்புகள்
கோலாலம்பூர் சுற்றுலா இடங்கள்
பீமா நகைக்கடை

பீமா நகைக்கடை (Bhima Jewellers) என்பது இந்தியாவில் உள்ள ஒரு நகை விற்பனை நிறுவனமாகும். இது 1925 ஆம் ஆண்டு பீமா பட்டரால் நிறுவப்பட்டது. தற்போது இந்த குழுமத்தில் 116 நகைக்கடைகள் உள்ளன. இக்குழுமத்தில் மொத்தம் 78,000 பணியாளர்கள் பணிபுரிகின்றனர். பீமா நிறுவனம் அதன் நிறுவனர் பீமா பட்டரின் வழிகாட்டுதலின் கீழ் ஆயத்த நகைகளை அறிமுகப்படுத்திய முதல் நகைக்கடையாகும்.

விருதுகள்
பீமா நகைக்கடை பல ஆண்டுகளாக கேரள மாநிலத்தில் அதிக விற்பனை வரி செலுத்தும் நகைக் காட்சியறை விருதைத் தக்க வைத்துக் கொண்டுள்ளது, மேலும் கேரள அரசால் நடத்தப்பட்ட கிராண்ட் கேரளா வணிகத் திருவிழாவில் முதலிடத்தையும் தக்க வைத்துக் கொண்டுள்ளது.  in the Grand Kerala Shopping Festival (GKSF),

தயாரிப்புகள்
பாரம்பரிய கேரள நகை வடிவமைப்புகள், தமிழ்நாடு நகை வடிவமைப்புகள், வங்காள கனரக வடிவமைப்புகள், நெல்லூர் வண்ணக் கல் பதித்த நகைகள், கார்வார் விலையுயர்ந்த கல் பதிக்கப்பட்ட நகைகள், வைரம்,  பிளாட்டினம் மற்றும் வெள்ளி நகைகள் ஆகியவை இவற்றின் முக்கிய தயாரிப்புகளாகும்

மேற்கோள்கள்

புற இணைப்புகள் 
 
 
 
 

நிறுவன வகைகள்
இந்திய வகைக்குறிகள்
ஜி. ஆர். இந்துகோபன்

ஜி. ஆர் . இந்துகோபன் ('G. R. Indugopan)  ஒரு இந்திய திரைக்கதை எழுத்தாளரும், இயக்குநரும், மலையாள இலக்கிய எழுத்தாளரும் ஆவார். மலையாளத்தின் பின்நவீனத்துவ எழுத்தாளர்களில் ஒருவராக அறியப்பட்டவர்., 2007 ஆம் ஆண்டு வெளியான ஒத்தக்கையன் என்ற மலையாளத் திரைப்படத்தின் இயக்குநராவார். மேலும் புதினங்கள், சிறுகதைத் தொகுப்புகள், நினைவுக் குறிப்புகள் மற்றும் பயணக் குறிப்புகள் உள்ளிட்ட பல புத்தகங்களை வெளியிட்டுள்ளார். கேரளத்திலுள்ள கொல்லம் மாவட்டத்தில் இரவிபுரம், வாழத்துங்கல் எனும் ஊரில் 1950இல் பிறந்து, ஒரு திருடனாக வாழ்ந்து, தான் சந்தித்த பல்வேறு நிகழ்வுகளையும், தனது சாகச வாழ்வையும் மணியன்பிள்ளை கூறும் தன்வரலாற்று நூலை அவருடன் இணைந்து இவர் எழுதிய  "தஸ்கரன்: மணியன்பிள்ளயுடெ ஆத்மகதா" என்ற புத்தகம் 2013ம் ஆண்டு காலச்சுவடு பதிப்பகத்தால், குளச்சல் மு. யூசுப் என்பவரின் மொழிபெயர்ப்பில் திருடன் மணியன்பிள்ளை என்ற பெயரில் தமிழில் வெளியிடப்பட்டது.

சுயசரிதை 
இந்துகோபன், தென்னிந்தியாவின் கேரளாவின் கொல்லம் மாவட்டத்திலுள்ள வாழத்துங்கல் எனும் ஊரில் 1974 ஏப்ரல் 19 அன்று பிறந்தார்.

நானோ தொழில்நுட்பத்தை அடிப்படையாகக் கொண்டு இந்துகோபன் எழுதிய ஐஸ்-196 0 சி என்ற புத்தகம் டிசி புத்தக நிறுவனத்தால் வெளியிடப்பட்டது. இது மலையாளத்தின் தொழில்நுட்பப் பின்னணியில் எழுதப்பட்ட முதல் நூல் என்று கூறப்படுகிறது.  சீங்கண்ணி வேட்டக்காரனின் ஆத்மகதையும் முதல லயணியும், கொல்லம் சவறை பகுதியின் தாது மணல் எடுக்கும் பகுதிகளைச் சுற்றி நிகழும் மணல்ஜீவிகள்,  சிறுகதை தொகுப்பான இருட்டு பத்ராதிபர் போன்றவை இவரது மற்ற படைப்புகளில் அடங்கும். இவர், அபுதாபி சக்தி விருது (2017, கொல்லப்பட்டி தயா கதைக்காக), குங்குமம் விருது மற்றும் ஆஷான் பரிசு போன்ற பல விருதுகளைப் பெற்றுள்ளார்.

லால்ஜி இயக்கத்தில் சிறீனிவாசன் நடித்த மலையாளத் திரைப்படமான சித்தரியவர் படத்தின் திரைக்கதையை இந்துகோபன் எழுதியுள்ளார். 2007 ஆம் ஆண்டு வெளியான ஒத்தக்கையன் திரைப்படத்தின் மூலம் இயக்குநராக அறிமுகமானார். இவரது புத்தகமான காளி கந்தகி, பி.எஃப். மேத்யூஸ் என்பவரால் திரைக்கதை எழுதப்பட்டு மதுபால் என்பவர் தொலைக்காட்சித் தொடராக வெளிவந்தது.

மலையாள மனோரமா நாளிதழின் மூத்த துணை ஆசிரியராக ப்ணி புரியும் இந்துகோபன் கேரள மாநிலம் திருவனந்தபுரத்தில் வசித்து வருகிறார்.

குறிப்புகள்

மேலும் படிக்க

வெளி இணைப்புகள் 
 
 

கொல்லம் மாவட்ட நபர்கள்
மலையாளத் திரைப்பட இயக்குநர்கள்
1974 பிறப்புகள்
வாழும் நபர்கள்
மணிவண்ணன் கோவிந்தசாமி

மணிவண்ணன் கோவிந்தசாமி அல்லது கோ. மணிவண்ணன் (ஆங்கிலம்: Manivannan s/o Gowindasamy அல்லது G. Manivannan; மலாய்: Manivannan Gowindasamy; சீனம்: 马尼万南哥温达沙米) என்பவர் ஒரு மலேசிய அரசியல்வாதி; 2013 முதல் 2018 வரை மலேசியா சிலாங்கூர் மாநிலத்தின் காப்பார் மக்களவை தொகுதியின் (Kapar Federal Constituency) நாடாளுமன்ற உறுப்பினராகப் பதவி வகித்தார்.

2013-ஆம் ஆண்டு, பாக்காத்தான் ராக்யாட் (Pakatan Rakyat) எதிர்க் கூட்டணியின் மக்கள் நீதிக் கட்சியில் (People's Justice Party) (பிகேஆர்) உறுப்பினராக நாடாளுமன்றத்திற்கு தேர்ந்தெடுக்கப்பட்டார்.

பொது

2018-ஆம் ஆண்டு மலேசியப் பொதுத் தேர்தலில், பேராக் மாநிலத்தின் ஊத்தான் மெலிந்தாங் சட்ட மன்றத் தொகுதியில் (Hutan Melintang State Constituency) பிகேஆர் வேட்பாளராக மணிவண்ணன் போட்டியிட்டார். ஆனால் மலேசிய இஸ்லாமிய கட்சி (Pan-Malaysian Islamic Party) வேட்பாளருடன் நடந்த முக்கோணப் போட்டியில் பாரிசான் நேசனல் (Barisan Nasional) வேட்பாளரிடம் அவர் தோல்வி அடைந்தார்.

மேற்கோள்கள்

மேலும் காண்க 
 காப்பார் (மக்களவை தொகுதி)
 மலேசிய தேர்தல் தொகுதிகள்
 மலேசியப் பொதுத் தேர்தல், 2018

வெளி இணைப்புகள்

மலேசிய இந்தியர்கள்
மலேசியத் தமிழ் அரசியல்வாதிகள்
மலேசிய இந்திய நாடாளுமன்ற உறுப்பினர்கள்
பேய் கிருஷ்ணன்

பேய் கிருஷ்ணன் என்பவர் தமிழ் திரையுலக நடிகராவார். இவர் எண்ணற்ற திரைப்படங்களில் சண்டை நடிகராக நடித்திருந்தாலும், தமிழில் நகைச்சுவை நடிகராகவே அறியப்படுகிறார்.

திரை வாய்ப்பு
1998 இல் படைப்பாளி என்ற சங்கத்தில் இணைந்து மாஸ்டர் ஆக்ஸ் பாபு என்பவருடன் தவுடு என்ற இந்தித் திரைப்படத்தில் நடித்துள்ளார்.

சிவாஜி, முரளி இணைந்து நடித்த ராசாவே வா திரைப்படத்தில் சாராயக் கடை ஒன்றில் முரளியோடு சண்டை காட்சிகளில் நடித்துள்ளார்.

நகரம் திரைப்படத்தில் அடியாளாக நடித்துள்ளார். அதன் பிறகு சுந்தர் சி நாகனாக நடித்த தலைநகரம் 2 திரைப்படத்திலும் நடித்தார். சுந்தர் சி இயக்கிய கலகலப்பு திரைப்படத்தில் வாய்ப்பு வழங்கப்பட்டது.

பிரபலமாதல்
சுந்தர் சி இயக்கத்தில் 2012 ஆம் ஆண்டு கலகலப்பு திரைப்படம் வெளியானது. இத் திரைப்படத்தில் நகைச்சுவை நடிகர் சந்தானம் நடித்திருந்தார். அவரின் அடியாட்களில் ஒருவராக கிருஷ்ணன் நடித்திருந்தார். சந்தானத்துடன் திமிங்கிலம், பேய், மண்டகசாயம் என மூன்று நபர்கள் எப்போதும் உடனிருப்பது போல காட்சிகள் இருக்கும். நாயகி அஞ்சலி தண்ணீரில் மூழ்கியதாக நினைத்து அனைவரும் தேட பேய் கிருஷ்ணன் சந்தானத்தை தூக்குவார். கலகலப்பு திரைப்படம் மூலம் மக்களிடம் வரவேற்பு பெற்றதால் பேய் கிருஷ்ணன் என்றே அறியப்பெறுகிறார்.

ஆதாரங்கள்

வெளி இணைப்புகள்
imdb 

தமிழ்த் திரைப்பட நகைச்சுவை நடிகர்கள்
ஆடுஜீவிதம் (திரைப்படம்)

ஆடுஜீவிதம் ( Aadujeevitham ), தி கோட் லைஃப் என்பது 2024 இல் வெளிவந்த இந்திய மலையாளத் திரைப்படம் ஆகும். மலையாளத் திரைப்பட இயக்குநர் பிளெஸ்ஸி திரைக்கதை எழுதியதுடன், இணைந்து தயாரித்துள்ளார்.  இத்திரைப்படம் இந்தியா மற்றும் அமெரிக்காவில் உள்ள நிறுவனங்களுக்கிடையேயான ஒரு பன்னாட்டுக் கூட்டுத் தயாரிப்பாகும். மேலும் அரபு, மலையாளம் ஆகிய இரு மொழிகளிலும் உரையாடல்களைக் கொண்டுள்ளது. இது 2008 ஆம் ஆண்டு ஆடு ஜீவிதம் என்ற இதே பெயரில் எழுத்தாளார் பென்யாமின் எழுதிய மலையாளப் புதினத்தின் தழுவலாகும்.  இது உண்மைக் கதையை அடிப்படையாகக் கொண்டது. இப்படத்தில் பிரித்விராஜ் சுகுமாரன் முக்கியப் பாத்திரத்தில் நடித்துள்ளார். இது சவூதி அரேபியாவில் தனது விருப்பத்திற்கு மாறாக ஆடு மேய்க்கும் வேலையில் அமர்த்தப்பட்ட ஒரு புலம்பெயர்ந்த மலையாளத் தொழிலாளியைப் பற்றிய கதையாகும்.

2008 ஆம் ஆண்டு ஆடுஜீவிதம் புத்தகத்தைப் படித்ததிலிருந்து அக்கதையை படமாக்க பிளெஸ்ஸி விரும்பினார். அதே ஆண்டில் பிரித்விராஜ் நடிக்க ஒப்பந்தம் செய்யப்பட்டார்.  ஆனால் செலவுக் கட்டுப்பாடுகள் காரணமாக எந்த முன்னேற்றமும் ஏற்படவில்லை. சில ஆண்டுகளுக்குப் பிறகு படம் இறுதியாக 2015 இல் இயக்கப்பட்டது. ஜிம்மி ஜீன்-லூயிஸ், ஸ்டீவன் ஆடம்ஸ் ஆகியோரும் பிளெஸ்ஸியுடன் தயாரிப்பாளராக இணைந்தனர்.  படத்தின் அசல் இசை மற்றும் பாடல்களுக்கு ஏ. ஆர். ரகுமான்  இசையமைத்துள்ளார்.

முதன்மை படப்பிடிப்புப் பணி மார்ச் 2018 மற்றும் சூலை 2022 க்கு இடையில் வாடி ரம், ஜோர்தான் மற்றும் அல்சீரியாவின் சகாரா பாலைவனங்களிலும், சில காட்சிகள் இந்தியாவின் கேரளத்திலும் படமாக்கப்பட்டது. கோவிட்-19 பெருந்தொற்று காரணமாக படக்குழுவினர் 70 நாட்கள் ஜோர்தானில் சிக்கித் தவித்தனர். படத்தின் முதன்மை புகைப்படம் 14 ஜூலை 2022 அன்று நிறைவடைந்தது.

முப்பரிமாண திரைப்படமாக எடுக்கப்படும் ஆடுஜீவிதம், 2023 கான் திரைப்பட விழாவில் திரையிடத் திட்டமிட்டுள்ளது. மேலும் 2023 ஆம் ஆண்டின் பிற்பகுதியில் உலகம் முழுவதும் திரையரங்குகளிலும் வெளியிட திட்டமிடப்பட்டுள்ளது.

நடிகர்கள் 

 நஜீப்பாக பிரித்விராஜ் சுகுமாரன்
 இப்ராஹிம் காதிரியாக ஜிம்மி ஜீன்-லூயிஸ்
 நஜீப்பின் மனைவி சைனுவாக அமலா பால்
 தாலிப் அல் பலுஷி
 ரிக் அபி

மேற்கோள்கள்

வெளி இணைப்புகள் 
 

2024 மலையாளத் திரைப்படங்கள்
இந்திய மலையாளத் திரைப்படங்கள்
இந்திய நாடகத் திரைப்படங்கள்
இந்தியப் புதினங்களை அடிப்படையாக கொண்ட திரைப்படங்கள்
ஏ. ஆர். ரகுமான் இசையமைத்த திரைப்படங்கள்
கிள்ளான் மக்களவைத் தொகுதி

கிள்ளான் மக்களவைத் தொகுதி (மலாய்: Kawasan Persekutuan Klang; ஆங்கிலம்: Klang Federal Constituency; சீனம்: 巴生联邦选区) என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் (Klang District) உள்ள ஒரு மக்களவைத் தொகுதி (P110) (Dewan Rakyat) ஆகும்.

கிள்ளான் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), பாலிங் தொகுதி 56 தேர்தல் வட்டாரங்களாக (Polling Districts) பிரிக்கப்பட்டு உள்ளது.

பொது

கிள்ளான் நகரம்
கிள்ளான் நகரம் (Klang) மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம். சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாகத் திகழ்ந்து உள்ளது.

இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது. கிள்ளான் எனும் பெயரில் கிள்ளான் மாவட்டமும் பெயர் கொண்டு உள்ளது. கிள்ளான் நகரம், கோலாலம்பூரில் இருந்து 32 கி.மீ மேற்கில் அமைந்து உள்ளது.

கிள்ளான் வரலாறு

14-ஆம் நூற்றாண்டின் மஜபாகித் பேரரசின் நகரகிரேதாகமம் எனும் இலக்கியப் படைப்பில் கிள்ளான் குறிப்பிடப்பட்டு உள்ளது.

மேலும் 1409 முதல் 1433 வரை மலாக்காவிற்குப் பயணம் செய்த சீனக் கடல் படைத் தளபதி செங் கோவின் தொடக்கக் கால கடல்சார் வரைபடங்களில் கிள்ளான் ஆறு குறிக்கப்பட்டு பெயரிடப்பட்டும் உள்ளது.

துன் பேராக்

15-ஆம் நூற்றாண்டில் மலாக்கா சுல்தானகத்தின் கட்டுப்பாட்டில் கிள்ளான் இருந்தது. மலாக்காவின் வரலாற்றுத் தலைவர் என்று கொண்டாடப்படுபவர் துன் பேராக். இவர் கிள்ளான் நகரத்தில் இருந்து தான் மலாக்காவிற்குச் சென்று மலாக்காவின் மூத்த அமைச்சரனார்.

17-ஆம் நூற்றாண்டில், சிலாங்கூர் கடலோரப் பகுதிகளில், இந்தோனேசியாவில் இருந்து பூகிஸ் மக்கள் குடியேறத் தொடங்கினர். சிலாங்கூர் சுல்தானகம் 1766-ஆம் ஆண்டில் உருவாக்கப்பட்டது.

கிள்ளான் நாடாளுமன்றத் தொகுதி

தேர்தல் முடிவுகள்

மேற்கோள்கள்

மேலும் காண்க 
 கிள்ளான்
 கிள்ளான் மாவட்டம்
 கிள்ளான் துறைமுகம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2022

வெளி இணைப்புகள்

சிலாங்கூர் நாடாளுமன்றத் தொகுதிகள்
சாதாரண ஐரோப்பிய வைப்பர்

சாதாரண ஐரோப்பிய வைப்பர் ( Vipera berus, common European adder  மற்றும் common European viper என்றும் அறியப்படுவது,  வைப்பரைடே  குடும்பத்தைச் சேர்ந்த ஒரு நச்சுப் பாம்பு இனம் ஆகும். இந்த இனம் மிவும் பரவலாக  நடு ஐரோப்பா மற்றும் கிழக்கு ஐரோப்பாவின் பெரும்பாலான பகுதிகளிலும், கிழக்கு ஆசியா வரையிலும் காணப்படுகிறது. இதுல்  மூன்று அங்கீகரிக்கப்பட்ட துணையினங்கள் உள்ளன.

சாதாரண ஆடர் மற்றும் சாதாரண வைப்பர் உட்பட பல பொதுவான பெயர்களால் அறியப்படும், ஆடர் பிரிட்டன் மற்றும் பிற ஐரோப்பிய நாடுகளின் நாட்டுப்புறக் கதைகளில் இடம்பெற்றுள்ளது. குறிப்பாக இது ஆபத்தானதான விலங்காக கருதப்படுவதில்லை;  பாம்பு ஆக்ரோசமானதாக இல்லை. பொதுவாக உண்மையில் அது தூண்டப்பட்டால், மிதிக்கும்போது அல்லது பிடிக்கும்போது மட்டுமே கடிக்கும். கடித்தால் மிகவும் வேதனை ஏற்படும், ஆனால் அரிதாகவே மரணம் ஏற்படும். இதன் சிற்றினப் பெயரான, பெரஸ், புதிய லத்தீன் சொல்லாகும். மேலும் இது ஒரு காலத்தில் பாம்பைக் குறிக்கப் பயன்படுத்தப்பட்டது, ஒரு கால் புல் பாம்பு, நாட்ரிக்ஸ் நாட்ரிக்ஸ் போன்ற பாம்புகளை குறிக்கப்பபயன்படுத்தப்பட்ட சொல்லாக இருக்கலாம்.

இந்தப் பாம்பு வெவ்வேறு நிலப்பரப்புகளில் காணப்படுகிறது. இது சிறிய பாலூட்டிகள், பறவைகள், பல்லிகள், நீர்நில வாழ்வன மற்றும் சில சந்தர்ப்பங்களில் சிலந்திகள், புழுக்கள், பூச்சிகள் ஆகியவற்றிறை உணவாக கொள்கிறது. இது, மற்ற வைப்பர்களைப் போலவே, உள்பொரி முட்டை கொண்டு குட்டியிடக்கூடியன. பெண் பாம்புகள் இரண்டு அல்லது மூன்று ஆண்டுகளுக்கு ஒருமுறை இனப்பெருக்கம் செய்கிறன. வடக்கு அரைக்கோளத்தில் கோடையின் பிற்பகுதியிலிருந்து இலையுதிர்காலத்தின் தொடக்கத்தில் குட்டிகள் பொதுவாக பிறக்கும். குட்டிகள் மூன்று முதல் 20 வரை இருக்கும், குட்டிகள் சில நாட்கள் தாயுடன் தங்கும். வளர்ந்த பாம்புகளின் மொத்தம் (வால் உட்பட)  நீளம் வரை வளரும். மேலும்  நிறை இருக்கும். இங்கு விவரிக்கப்பட்டுள்ள வைப்பரா பெரஸ் பெரஸ், உள்பட பரிந்துரைக்கபட்ட மூன்றுதுணையினங்கள் அங்கீகரிக்கப்பட்டுள்ளன.  சில நாடுகளில் இவை பாதுகாக்கப்பட்ட இனமாக அறிவிக்கபட்டாலும், இந்தப் பாம்புகள் அச்சுறுத்தப்பட்டதாக கருதப்படவில்லை.

குறிப்புகள்

வெளி இணைப்புகள் 
தமிழ்க் கலைக்களஞ்சியம் முதல் தொகுதியில் ஆடர் என்ற தலைப்பில் இந்த பாம்பு குறித்த கட்டுரை உள்ளது.

பாம்புகள்
சார்லசு சந்தியாகோ

சார்லசு சந்தியாகோ (Charles Anthony s/o R. Santiago; மலாய்: Charles Anthony Santiago; சீனம்: 查尔斯圣地亚哥) (பிறப்பு: 1 நவம்பர் 1960) என்பவர் பாக்காத்தான் (Pakatan Harapan) கூட்டணியின் ஓர் உறுப்புக் கட்சியான ஜனநாயக செயல் கட்சி (Democratic Action Party) சார்ந்த மலேசிய அரசியல்வாதி.

இவர் மலேசிய நாடாளுமன்றத்தின் கிள்ளான் தொகுதியின் நாடாளுமன்ற உறுப்பினர் ஆவார். 8 மார்ச் 2008-இல் இருந்து 19 நவம்பர் 2022 வரையில், ஏறக்குறைய 14 ஆண்டுகள் நாடாளுமன்ற உறுப்பினராகப் பணி புரிந்துள்ளார்.

சீனர்கள் மிகுதியாக வாழும் கிள்ளான் தொகுதியில் நன்கு செல்வாக்கு பெற்றவராக அறியப்படுகிறார்.

பொது

இவர் நவம்பர் 2018 முதல் ஏப்ரல் 2023 வரையில், பதவியில் இருந்து நீக்கப்படும் வரை தேசிய நீர் சேவைகள் ஆணையத்தின் (National Water Services Commission) (SPAN) தலைவராகப் பணியாற்றியுள்ளார்.

தென்கிழக்கு ஆசிய நாடுகளின் நாடாளுமன்ற உறுப்பினர்களுக்கான மனித உரிமைகள் கூட்டமைப்பின் (Association of Southeast Asian Nations Parliamentarians for Human Rights) தலைவராகவும் உள்ளார். அத்துடன் அவர் டிசம்பர் 2019 முதல் நவம்பர் 2022 வரை பன்னாட்டு மனித உரிமைகள் மற்றும் அரசியலமைப்பு விவகாரங்கள் தேர்வுக் குழுவின் தலைவராகவும் பணியாற்றி உள்ளார்.

அரசியல் வாழ்க்கை 

2008-ஆம் ஆண்டு மலேசியப் பொதுத் தேர்தலில் ஆளும் பாரிசான் நேசனல் (Barisan Nasional) கூட்டணிக்கு எதிராகப் போட்டியிட்டு; கிள்ளான் தொகுதியில் வெற்றிபெற்ற சார்லசு சந்தியாகோ மலேசிய நாடாளுமன்றத்திற்கு முதன்முறையாகத் தேர்ந்தெடுக்கப்பட்டார். தேர்தலுக்கு முன்னர், சந்தியாகோ ஒரு பொருளாதார நிபுணராகப் பணியாற்றி வந்தார்.

அவர் தனியார் நீர் மயமாக்கலுக்கு எதிரான கூட்டணி; மற்றும் மலேசியாவின் உலகமயமாக்கல் நிலைத்தன்மையை கண்காணிப்பது (Coalition Against Water Privatisation and Monitoring Sustainability of Globalisation Malaysia) போன்ற அரசு சாரா நிறுவனங்களுக்காகப் பணியாற்றினார்.

இரண்டாவது முறையாக 2013-ஆம் ஆண்டு மலேசியப் பொதுத் தேர்தலிலும்; மூன்றாவது முறையாக 2018-ஆம் ஆண்டு மலேசியப் பொதுத் தேர்தலிலும் கிள்ளான் தொகுதிக்கான நாடாளுமன்ற உறுப்பினராக மீண்டும் தேர்ந்தெடுக்கப்பட்டார்.

தேர்தல் முடிவுகள்

மேற்கோள்கள்

மேலும் காண்க 
 கிள்ளான் (மக்களவை தொகுதி)
 கிள்ளான் மாவட்டம்
 மலேசிய தேர்தல் தொகுதிகள்
 மலேசியப் பொதுத் தேர்தல், 2008
 மலேசியப் பொதுத் தேர்தல், 2018

வெளி இணைப்புகள்

1960 பிறப்புகள்
மலேசிய இந்தியர்கள்
மலேசியத் தமிழ் அரசியல்வாதிகள்
மலேசிய இந்திய நாடாளுமன்ற உறுப்பினர்கள்
தைகா மூஞ்சூறு

தைகா மூஞ்சூறு (Taiga shrew)(சோரெக்சு ஐசோடன்), இரட்டைப்பல் மூஞ்சூறு என்றும் அழைக்கப்படும் இந்த மூஞ்சூறு சோரெக்சு பேரினத்தினைச் சேர்ந்த பாலூட்டிச் சிற்றினம் ஆகும். இதன் உடல் நீளம் சுமார் 67 மில்லிமீட்டர் வரை வளரக்கூடியது. இதனுடைய வால் சுமார் 43 மில்லிமீட்டர் நீளமுடையது. இந்த மூஞ்சூறு நீண்ட நகங்களுடைய மூஞ்சூற்றுடன் மிகவும் ஒத்திருக்கிறது. இந்த சிற்றினம் காடுகள் நிறைந்த மலை பள்ளத்தாக்குகளில் வாழ்கிறது. வடக்கு ஐரோவாசியா முழுவதும் காணப்படுகிறது. இது பால்டிக் கடல் பகுதியிலிருந்து சைபீரியாவின் பைக்கால் ஏரி வழியாக உருசியாவின் தூரக் கிழக்கு மற்றும் கொரியத் தீபகற்பத்தின் பெக்டுடேகன் மலைகள் வரை பரவியுள்ளது.

மேற்கோள்கள்

வெளி இணைப்புகள் 

 ஜிப்கோடு மிருகக்காட்சிசாலை 

மூஞ்சூறு
கமுந்திங் தடுப்பு மையம்

{
  "type": "ExternalData",
  "service": "geoline",
  "ids": "Q6359857",
  "properties": {
    "stroke": "#FFCC00",
    "stroke-width": 6
  }
}

கமுந்திங் தடுப்பு மையம் (ஆங்கிலம்: Kamunting Detention Centre (KEMTA); மலாய்: Kem Tahanan Perlindungan Kamunting; சீனம்: 甘文丁拘留中心) என்பது மலேசியா, பேராக், கமுந்திங், லாருட், மாத்தாங், செலாமா மாவட்டத்தில் உள்ள ஒரு தடுப்பு மையம் ஆகும். இதனை கமுந்திங் சிறை முகாம் என அழைப்பதும் உண்டு. 

இந்த மையம் 93.3 எக்டர் பரப்பளவைக் கொண்டது. தைப்பிங் நகரில் இருந்து ஏறக்குறைய 8 கி.மீ. தொலைவிலும், கமுந்திங் நகரில் இருந்து 3 கி.மீ. தொலைவிலும் அமைந்துள்ளது. 

மலேசியஉள்நாட்டுப் பாதுகாப்புச் சட்டத்தின் (Internal Security Act Malaysia) கீழ் கைது செய்யப்பட்ட நபர்களைக் காவலில் வைத்து விசாரிக்க அரசாங்கம் இந்தத் தடுப்பு மையத்தைப் பயன்படுத்துகிறது.

பொது

இந்த தடுப்பு மையம், மலேசியாவின் மிகைத் தடுப்பு சிறை (Malaysia's Supermax Prison) அல்லது அதிகபட்ச பாதுகாப்புச் சிறை (Maximum Security Prison) என்றும் அழைக்கப்படுகிறது. அத்துடன் மலேசிய அதிகாரிகள் அரசியல் கைதிகளை அடைத்து வைக்கும் தளம் என்றும் கூறப்படுகிறது.

மலேசியஉள்நாட்டுப் பாதுகாப்புச் சட்டத்தின் பரவலான பயன்பாட்டைத் தூண்டிய குறிப்பிடத்தக்க நிகழ்வுகளில் 1987-இல் லாலாங் நடவடிக்கை (Operation Lalang); மற்றும் 1999-இல் சீர்திருத்த இயக்கம் (Reformasi Movement) ஆகியவற்றைக் குறிப்பிட்டுச் சொல்லலாம்.

அல்-அர்க்காம் அல்-மவுனா குழுக்கள்

பயங்கரவாதிகள் மற்றும் தவறான வழிபாட்டு முறைகள் போன்ற தேசிய பாதுகாப்புக்கு அச்சுறுத்தலாக அமையலாம் என அறியப்பட்ட தனி நபர்களையும்; குழுக்களையும் தடுத்து வைப்பதற்கும் இந்த மையம் பயன்படுத்தப்பட்டு உள்ளது. கமுந்திங்கில் தடுத்து வைக்கப்பட்ட சில குறிப்பிடத்தக்க குழுக்களில் அல்-அர்க்காம் (Al-Arqam) குழு மற்றும் அல்-மவுனா (Al-Ma'unah) பயங்கரவாதக் குழுவும் அடங்கும்.

முக்கிய நபர்கள்

 அன்வர் இப்ராகீம் - மலேசியப் பிரதமர்
 லிம் கிட் சியாங் - எதிர்க்கட்சி தலைவர்
 செப்ரி கித்திங்கான் - சபா மாநில துணை முதல்வர்
 கர்பால் சிங் - எதிர்க்கட்சி தலைவர்
 பி. பட்டு - அரசியல்வாதி
 வி. டேவிட் - தொழிற்சங்கவாதி
 ஐரீன் சேவியர் - பெண் உரிமை போராளி
 ஜெயக்குமார் தேவராஜ் - மலேசிய சோசலிச கட்சி தலைவர்
 வேதமூர்த்தி பொன்னுசாமி - இண்ட்ராப் போராட்டக் குழு
 கணபதிராவ் விருமன் - இண்ட்ராப் போராட்டக் குழு
 சிவராசா ராசையா - மனித உரிமை
 எம். மனோகரன் - இண்ட்ராப் போராட்டக் குழு
 உதயகுமார் பொன்னுசாமி - இண்ட்ராப் போராட்டக் குழு
 சாமிநாதன் கணேசன் - இலங்கைத் தமிழர்களின் அனுதாபி
 லிம் குவான் எங் - பினாங்கு முன்னாள் முதலமைச்சர் 
 முகமது சாபு - மலேசிய தற்காப்புத்துறை அமைச்சர்
 திரேசா கோக் - மலேசிய தோட்டத் தொழில்; மூலப் பொருட்கள் அமைச்சர்

மேற்கோள்

மேலும் காண்க
 லாலாங் நடவடிக்கை
 மலேசிய உள்நாட்டுப் பாதுகாப்புச் சட்டம்
 மலேசியாவின் அரசியல்

வெளி இணைப்புகள்

மலேசிய சிறைச்சாலைகள்
மலேசியாவில் அரசியல்
மலேசியாவில் மனித உரிமைகள்‎
தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

இந்தியத் தொழிற்சாலைகள் சட்டம் 1948 மற்றும் தமிழ்நாடு தொழிற்சாலைகள் விதிகள், 1950இல் தற்போது 8 மணி நேரம் மட்டுமே நடைமுறையில் உள்ளது இச்சட்டத்தின் விதிகளை திருத்தம் செய்து, 12 மணி நேர வேலைக்கான சட்ட மசோதாவை தமிழ்நாட்டை ஆளும் திமுக அரசு 21 ஏப்ரல் 2023 அன்று தமிழக சட்டப்பேரவையில் எதிர்க்கட்சிகளின் எதிர்ப்பை மீறி சட்ட மசோதவை நிறைவேற்றியது.

வரலாறு
தனியார் நிறுவனங்களில் வேலை நேரத்தை 8 மணி நேரத்திலிருந்து 12 மணி நேரமாக உயர்த்துவது தொடர்பான சட்ட மசோதாவை, தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் 21 ஏப்ரல் 2023 அன்று சட்டப்பேரவையில் அறிமுகம் செய்தார். இதற்கு அதிமுக உள்ளிட்ட எதிர்க்கட்சிகளுடன், திமுக கூட்டணி கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி, இந்தியப் பொதுவுடமைக் கட்சி (மார்க்சிஸ்ட்), மதிமுக, விடுதலைச் சிறுத்தைகள் கட்சிகள் எதிர்ப்பு தெரிவித்து வெளிநடப்பு செய்தனர். இதனைத் தொடர்ந்து குரல் வாக்கெடுப்பு மூலம் இந்த சட்ட மசோதா தமிழ்நாடு சட்டப்பேரரவையில் 21 ஏப்ரல் 2023 அன்று நிறைவேற்றப்பட்டது.

விளக்கம்
இந்த மசோதா தொடர்பாக விளக்கம் அளித்த தொழில் துறை அமைச்சர் தங்கம் தென்னரசு, “வெளிநாட்டு நிறுவனங்கள் முதலீட்டிற்காக தமிழகத்தை நோக்கி வரும் தொழிற்சாலைகளில் நெகிழ்வுத் தன்மை என்பதற்காக இந்தச் சட்டம் கொண்டுவரப்பட்டுள்ளது என்றார். மேலும் எந்தத் தொழிலாளர்கள் விரும்புகிறார்களோ, அவர்களுக்கு மட்டுமே இந்த சட்ட மசோதா பொருந்தும் என்றார். 

தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் பேசுகையில், "வாரத்திற்கு 48 மணி நேரம் வேலை பார்க்க வேண்டும்; இந்த 48 மணி வேலை நேரத்தை 4 நாட்களில் முடித்துவிட்ட பிறகு 5-வது நாளில் தொழிலாளர் வேலை செய்ய விரும்பினால், அவர்களுக்கு சம்பளம் வழங்கும் வகையில் சட்ட மசோதா உள்ளது; அனைத்து நிறுவனங்களுக்கும் இந்த சட்டம் இல்லை; விரும்பக்கூடிய தொழிற்சாலைகள், தொழிலாளர்களுக்கு மட்டுமே இந்தச் சட்டம் கொண்டுவரப்படும்" என்று தெரிவித்தார்.

சட்ட திருத்த முன்மொழிவை திரும்ப பெறுதல்
தொழிலாளர் சங்கங்கள் கோரியதன் பேரில், 12 மணி நேர வேலைக்கான தொழிலாளர் சட்டத் திருத்தம் தமிழ்நாடு அரசு நிறுத்தி வைத்துள்ளது.1 மே 2023 அன்று தமிழக முதல்வர் மு. க. ஸ்டாலின் இச்சட்ட முன்மொழிவை திரும்பப் பெறுவதாக அறிவித்தார்.

இதனையும் காண்க
 இந்தியத் தொழிற்சாலைகள் சட்டம் 1948

மேற்கோள்கள்

வெளி இணைப்புகள்
 தொழிலாளர் சட்டம், 1948 மற்றும் பிற தொழிலாளர் நலச்சட்டங்கள் குறித்த தமிழ்நாடு அரசின் செயலாக்கம் 

தமிழ்நாடு சட்டமன்றம்
தமிழ்நாடு அரசு
இந்தியத் தொழிலாளர் நலச் சட்டங்கள்
ஐரீன் சேவியர்

ஐரீன் சேவியர் (ஆங்கிலம்: Patricia Lourdes Irene; மலாய்: Irene Xavier; சீனம்: 艾琳·萨维尔) (பிறப்பு: 17 டிசம்பர் 1951) என்பவர் மலேசியாவில் சுவாராம் (Suaram) எனும் முன்னணி மனித உரிமை அமைப்பின் செயற்பாட்டாளர்; பெண்கள் உரிமை ஆர்வலர்; மலேசியாவில் நன்கு அறியப்பட்ட பெண்ணியவாதியாகும். மலேசியாவின் பெண்ணுரிமை அமைப்பான "சிலாங்கூர் பெண்களின் நண்பர்கள்" அமைப்பின் தலைவரும் ஆவார்.

1987-ஆம் ஆண்டு லாலாங் நடவடிக்கையில் (Operation Lalang) மலேசிய உள்நாட்டுப் பாதுகாப்புச் சட்டம் 1960 (Internal Security Act 1960) தேச நிந்தனையின் கீழ் (Sedition Act) கைது செய்யப்பட்டு குற்றம் சாட்டப்பட்டவர்; கமுந்திங் தடுப்பு மையத்தில் (Kamunting Detention Centre) 355 நாட்கள் தடுத்து வைக்கப்பட்டவர்.

சொந்த வாழ்க்கை

டிசம்பர் 17, 1951-இல் மலேசியாவின் பேராக் மாநிலத்தில் பிறந்தார். இவரின் அசல் பெயர் பாட்ரிசியா லூர்து ஐரீன் (Patricia Lourdes Irene). பல்கலைக்கழகத்தில் படிக்கும் போது 1971-ஆம் ஆண்டு பல்கலைக்கழகச் சட்டத்திற்கு (1971 Universities Act) எதிரான போராட்டங்களில் பங்கேற்றார்.

பல்கலைக்கழகத்தில் பட்டம் பெற்ற பிறகு, தொழிலாளர் இயக்கங்களில் தன்னை ஈடுபடுத்திக் கொண்டார். தாழ்த்தப்பட்ட வகுப்பினர்களுக்காகவும்; பெண் தொழிலாளர்களின் உரிமைகளுக்காகவும் போராடினார்.

குறைந்தபட்ச ஊதியத்தை சட்டமாக்குதல்

பெண்கள் உரிமை அமைப்புகள் மூலம், பெண் தொழிலாளர்களுக்கு அவர்களின் சொந்த சூழ்நிலையைப் புரிந்து கொள்ளக் கற்றுக் கொடுப்பது; தொழிலாளர் சங்கங்களை உருவாக்க ஊக்குவிப்பது; நிர்வாகத்தினரிடம் இருந்து சிறந்த பலன்களைப் பெறுக் கொடுப்பது; வீட்டுப் பணியாளர்களுக்கு குறைந்தபட்ச ஊதியத்தை சட்டமாக்குமாவது போன்றவற்றை அரசாங்கத்திடம் முன்வைத்தார்.

பொது

மலேசிய சமூக ஆர்வலரான ஐரீன் சேவியர், பெண்களின் உரிமைகள் மற்றும் தொழிலாளர்களின் உரிமைகளில் அக்கறை கொண்டவர். மேலும் உரிமைகளுக்காகப் போராடும் பிற இயக்கங்களின் செயல்பாடுகளிலும் ஈடுபட்டுள்ளார். பெண்கள் உதவிக் கழகம் (Women’s Aid Organisation - WAO) எனும் அமைப்பிலும் பங்கு வகிக்கின்றார்.

மலேசியத் தொழிலாளர்களுக்கு நியாயமான முறையில் ஊதியம் வழங்கப்பட வேண்டும் என்று மலேசியாவில் ஒழுக்கமான ஊதியம் （Malaysia for Decent Living Wage）எனும் அமைப்பையும் தோற்றுவித்தார்.

சிறை வாழ்க்கை

கமுந்திங் தடுப்பு மையத்தில் (Kamunting Detention Centre) 355 நாட்கள் தடுத்து வைக்கப்பட்டு இருந்த போது, ஐரீன் ஒரு பெண் உரிமை ஆர்வலராகப் பணிபுரிந்ததால் குறிவைக்கப் பட்டதாகவும்; தடுத்து வைக்கப்பட்ட முதல் 60 நாட்களில், தான் தாக்கப் பட்டதாகவும்; அவமானப்படுத்தப் பட்டதாகவும்; மனரீதியாகக் கொடுமை செய்யப் பட்டதாகவும் அறியப் படுத்தினார்.

கமுந்திங் தடுப்பு மையம், பேராக் தைப்பிங் நகருக்கு அருகில் கமுந்திங் எனும் புறநகர்ப் பகுதியில் அமைந்து உள்ளது. இந்தத் தடுப்பு மையத்தை மலேசியாவின் குவாந்தானாமோ எனும் அடைமொழியுடன் அழைப்பதும் உண்டு.

2001-ஆம் ஆண்டில், மலேசிய உள்நாட்டுப் பாதுகாப்புச் சட்டத்தின் கீழ் மனித உரிமை ஆர்வலர்களை அரசாங்கம் கைது செய்ததை எதிர்த்து அவர் உண்ணாவிரதப் போராட்டத்தில் ஈடுபட்டார்.

மேற்கோள்

வெளி இணைப்புகள்

 WAO: "My Experience with Police Violence as an ISA Detainee"
 "The ISA is an instrument of state terror"

1951 பிறப்புகள்
மலேசியப் பெண்ணியவாதிகள்
மலேசிய இந்தியர்கள்
மலேசிய மனித உரிமைச் செயற்பாட்டாளர்கள்
மலேசியப் பெண்கள்
பாலசுப்ரமணியம் நாச்சியப்பன்

பாலசுப்ரமணியம் நாச்சியப்பன் (ஆங்கிலம்: Balasubramaniam Nachiappan; மலாய்: Balasubramaniam a/l Nachiappan; சீனம்: 巴拉苏拉马尼亚姆) என்பவர் மலேசிய இசுலாமிய கட்சி ஆதரவாளர்கள் மன்றத்தின் (மலாய்: Dewan Himpunan Penyokong PAS) (DHPP) ஆங்கிலம்: Central PAS Supporters Assembly) தலைவர் ஆகும்.

மலேசிய இசுலாமிய கட்சி ஆதரவாளர்கள் மன்றம் என்பது மலேசிய இசுலாமிய கட்சியின் தலைமைப் பிரிவுகளில் ஒன்றாகும். மலேசிய இசுலாமிய கட்சியின் இசுலாமிய மதம் சாரா உறுப்பினர்களைக் கொண்டது. அந்த மன்றத்தின் தலைவராக பாலசுப்ரமணியம் நாச்சியப்பன் உள்ளார். மே 23, 2010-க்கு முன்னர் அந்த மன்றம் மலேசிய இசுலாமிய கட்சியின் ஆதரவாளர்கள் கூடலகம் (PAS Supporters Club) என்று அழைக்கப்பட்டது.

பொது

இவர் மலேசிய நாடாளுமன்றத்தின் 14-ஆவது மேலவையின் உறுப்பினர் (Dewan Negara) ஆகும்.

இவர் மலேசிய மாமன்னர் அவர்களால்; 2020 சூன் 16-ஆம் தேதி மலேசிய மேலவையின் உறுப்பினராக நியமிக்கப்பட்டார்.

மலேசிய மத்திய கூட்டரசு அரசாங்கத்திலும்; மலேசிய மாநில அரசு நிர்வாகங்களிலும்; மலேசிய இசுலாமிய கட்சியின் ஆதரவாளர்கள் பலர், பற்பல பதவிகளில் பிரதிநிதிகளாகச் சேவையாற்றி வருகின்றனர்.

தேர்தல் முடிவுகள்

மேற்கோள்கள்

மேலும் காண்க 
 குமுதா ராமன்
 மலேசிய இசுலாமிய கட்சி
 மலேசிய இசுலாமிய கட்சி ஆதரவாளர்கள் மன்றம்

வெளி இணைப்புகள்
 Official website of Parliament Malaysia
 Responding to Question No.48 MR BALASUBRAMANIAM A/L NACHIAPPAN regarding the latest number of Biosphere Reserve Sites and whether there are legal provisions for those who encroach on such sites.

மலேசிய இந்தியர்கள்
மலேசியத் தமிழ் அரசியல்வாதிகள்
மலேசிய இந்திய நாடாளுமன்ற உறுப்பினர்கள்
கலோஜி நாராயண ராவ் சுகாதார அறிவியல் பல்கலைக்கழகம்

கலோஜி நாராயண ராவ் சுகாதார அறிவியல் பல்கலைக்கழகம் (Kaloji Narayana Rao University of Health Sciences) என்பது இந்தியாவின் தெலங்காணா மாநிலத்தின் வாரங்கல் நகரில் உள்ள பொதுப் பல்கலைக்கழகம் ஆகும். இப்பல்கலைக்கழகம் கவிஞரும் தெலங்காணாவின் அரசியல் ஆர்வலருமான கலோஜி நாராயண ராவின் பெயரால் அழைக்கப்படுகிறது.

வரலாறு 
தெலங்காணா மாநிலம் பிரிக்கப்படுவதற்கு முன்பு, அனைத்து மருத்துவக் கல்லூரிகளும் டாக்டர் என். டி. ஆர். சுகாதார அறிவியல் பல்கலைக்கழகத்துடன் இணைக்கப்பட்டிருந்தன. எனவே, ஆந்திரப்பிரதேசத்திலிருந்து தெலங்காணா மாநிலம் பிரிக்கப்பட்ட பிறகு, தெலங்காணா அரசு "கலோஜி நாராயண ராவ் சுகாதார அறிவியல் பல்கலைக்கழகம்" என்ற புதிய பல்கலைக்கழகத்தை நிறுவியது. இதற்கு இந்தியப் பிரதமர் நரேந்திர மோதி 7 ஆகத்து 2016 அன்று முறைப்படி அடிக்கல் நாட்டினார். இப்பல்கலைக்கழகம் தெலங்காணா மருத்துவக் கல்லூரிகளின் மறு இணைப்புடன் சூன் 2016 முதல் செயல்படத் தொடங்கியது.

சேர்க்கை மற்றும் படிப்புகள் 
மருத்துவம் மற்றும் பல் மருத்துவ இளநிலைப் படிப்பிற்கான மாணவர் சேர்க்கையானது சேர்வதற்கான விண்ணப்பதாரரின் நீட் தேர்வு (தேசிய தகுதி நுழைவுத் தேர்வு) தரவரிசை மற்றும் பிற துணை மருத்துவ மற்றும் மருந்தியல் படிப்புகளுக்கான இஏஎம்சிஈடி தரவரிசை அடிப்படையிலும் நடைபெறுகிறது.

இணைவுபெற்ற கல்லூரிகள்

அரசு கல்லூரிகள் 
அரசு கல்லூரிகளில் 1250 மருத்துவ இடங்கள் உள்ளன. குறிப்பிடத்தக்கக் கல்லூரிகள்:

 உஸ்மானியா மருத்துவக் கல்லூரி, ஐதராபாத்
 காந்தி மருத்துவக் கல்லூரி, ஐதராபாத்
 காகடியா மருத்துவக் கல்லூரி, வாரங்கல்
 ராஜீவ் காந்தி மருத்துவ அறிவியல் நிறுவனம், அடிலாபாத்
 அரசு மருத்துவக் கல்லூரி, நிஜாமாபாத்
 அரசு மருத்துவக் கல்லூரி, மகபூப்நகர்
 அரசு மருத்துவக் கல்லூரி, சித்திப்பேட்டை

தனியார் கல்லூரிகள் 
தனியார் கல்லூரிகளில் 2250 இடங்கள் உள்ளன. 

 துர்காபாய் தேஷ்முக் இயன்முறை கல்லூரி, ஐதராபாத்
 டெக்கான் மருத்துவ அறிவியல் கல்லூரி, ஐதராபாத்
 சதன் மருத்துவ அறிவியல் நிறுவனம், ஐதராபாத்
 காமினேனி மருத்துவ அறிவியல் நிறுவனம், நர்கெட்பல்லி
 மகேசுவரா மருத்துவக் கல்லூரி மற்றும் மருத்துவமனை, பதஞ்செரு

மேற்கோள்கள்

வெளி இணைப்புகள் 
 

தெலங்காணா மருத்துவக் கல்லூரிகள்